ગૃહ મંત્રાલયે પોતાના એક નિવેદનમાં જણાવ્યું છે કે એનઆઇએની ટીમ પઠાણકોટ એરબેઝની અંદર અને બહારના સાક્ષીઓની પૂછપરછ કરી રહી છે. બીજી બાજુ પંજાબ પોલીસના એસપી સલવિંદરસિંહની સતત નિવેદનો બદલવાના આરોપસર તત્કાળ ધરપકડ કરવામાં આવી હતી. સલવિંદરની સાથે તેનાે મિત્ર રાજેશ વર્મા અને રસોયા મદન ગોપાલે એક નિવેદનમાં જણાવ્યું હતું કે ૩૧ ડિસેમ્બરની રાત્રે એરબેઝમાં ઘૂસતાં પહેલાં આતંકીઓએ તેમને બંધક બનાવ્યા હતા. એનઆઇએએ પઠાણકોટ હુમલામાં ત્રણ કેસ દાખલ કર્યા છે.